open-index/open-wikipedia-markdown huggingface dataset:
চন্দা জোগ

**চন্দা জয়ন্ত জোগ** হচ্ছেন একজন ভারতীয় জ্যোতির্পদার্থবিজ্ঞানী। তিনি ব্যাঙ্গালোরস্থিত ভারতীয় বিজ্ঞান প্রতিষ্ঠান অর্থাৎ আইআইএসসিতে কর্মরত। তাঁর গবেষণাক্ষেত্র হচ্ছে-তারকাপুঞ্জীয় গতিবিজ্ঞান (Galactic Dynamics), ইন্টারএক্টিং অ্যান্ড ষ্টার বাষ্ট তারকারাজ্য, এবং অন্তবর্তী আণবিক মেঘ৷ তারকারাজ্য এবং তারকাপুঞ্জীয় গতিবিজ্ঞান সম্পর্কিত প্রায় ৮৫টি নিবন্ধ তিনি প্রকাশ করেছেন।

## প্রারম্ভিক জীবন
মহারাষ্ট্রর কালবেতে তিনি শৈশবের অধিকাংশ সময় পার করেন। তাঁর বাবা একজন বৈদ্যুতিক প্রকৌশলী ছিলেন।

## কর্মজীবন
ষ্টনি ব্রুক বিশ্ববিদ্যালয়ের থেকে তিনি ডক্টরেট ডিগ্রী অর্জন করেন। প্রিন্সটনে তিনি পোষ্ট ডক্টরাল সভ্য হিসাবে এবং ভার্জিনিয়ায় অধ্যাপক হিসাবে দায়িত্ব পালন করেন। ১৯৮৭ সালে তিনি ভারতে ফিরে আসেন এবং ভারতীয় বিজ্ঞান প্রতিষ্ঠান, আইআইএসিতে কর্মজীবন অব্যাহত রাখেন। জ্যোতিপদার্থর্বিজ্ঞানের বিভিন্ন ক্ষেত্র যেনে-নক্ষত্র-গ্যাস অস্থিরতা এবং তারকারাজ্যের উলম্ব-কাঁহী গতিবিজ্ঞান, সমতাবিহীন তারকারাজ্য, এবং আন্তঃক্রিয়াশীল তারকারাজ্যের গতিবিজ্ঞানে (dynamics of interacting galaxies) উল্লেখ্য কাজ করেছেন।

## পুরস্কার এবং সম্মান
* ২০১২ সালে আইআইএসসির থেকে প্রফেসর এস.কে. চ্যাটার্জী পুরস্কার
* ২০১১ সালে এলাহাবাদ জাতীয় বিজ্ঞান একাডেমীর সভ্য নির্বাচিত
* ২০০৭ সালে ব্যাঙ্গালোরস্থিত ভারতীয় বিজ্ঞান একাডেমীর সভ্য নির্বাচিত

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:পদার্থবিজ্ঞানী
বিষয়শ্রেণী:ভারতীয় পদার্থবিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী বিজ্ঞানী
বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় পদার্থবিজ্ঞানী
বিষয়শ্রেণী:ভারতীয় জ্যোতিঃপদার্থবিজ্ঞানী
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:ভারতীয় নারী পদার্থবিজ্ঞানী
বিষয়শ্রেণী:বেঙ্গালুরুর বিজ্ঞানী
বিষয়শ্রেণী:ইন্ডিয়ান অ্যাকাডেমি অফ সায়েন্সেসের সভ্য
বিষয়শ্রেণী:ন্যাশনাল একাডেমি অফ সায়েন্সেস, ইন্ডিয়ার সভ্য
মুত্তালিব ইবনে আবদে মানাফ

**মুত্তালিব ইবনে আবদে মানাফ** মুহাম্মদের পিতামহ আব্দুল মুত্তালিবের চাচা ছিলেন। হাশিম ইবনে আবদে মানাফের ভাই।

## নাম ও বংশধারা
**মুত্তালিব ইবনে আবদে মানাফ** ইবনে কুসাই ইবনে কিলাব ইবনে মাররাহ ইবনে কা’ব ইবনে লুয়াই ইবনে গালিব ইবনে ফিহির ইবনে মালিক ইবনে নাজার ইবনে কিনানা ইবনে খুযায়মা ইবনে মুদরিকা ইবনে ইলয়াস ইবনে মুদির ইবনে নাজার ইবনে মা’দ ইবনে আদনান। 

## কুরাইশ বংশতালিকা

## জন্ম
তিনি মক্কায় জন্মগ্রহণ করেন।

## পিতা-মাতা
পিতা আবদে মানাফ ইবনে কুসাই। মাতা সালমা বিনতে আমর। 

## নবীর দাদাকে লালন পালন
আব্দুল মুত্তালিবকে হাশেম ইবনে আবদে মানাফের মৃত্যুর পর তার মা মাতুতালয় ইয়াসরিবে (মদীনা)নিয়ে যান। যেখানে তার লালন-পালন করা হয়। যখন আব্দুল মুত্তালিব কিছু বড় হোন, তার চাচা মুত্তালিব ইবনে আবদে মানাফ তাকে মদীনা থেকে নিয়ে আসতে যান। যখন তার ভাতিজাকে দেখেন তিনি কাঁদতে থাকেন। তার মা সালমা বিনতে আমরের অনুমতি নিয়ে তাকে মক্কায় নিয়ে আসেন।কিন্তু কিছুদিন পর তারও মৃত্যু হয়ে যায়।

## মৃত্যু
৫১০খ্রীস্টাব্দে তিনি মৃত্যুবরণ করেন।

## তথ্যসূত্র

বিষয়শ্রেণী:৫১০-এর দশকে মৃত্যু
বিষয়শ্রেণী:আরবের ইতিহাস
বিষয়শ্রেণী:কুরাইশ
বিষয়শ্রেণী:৫ম শতাব্দীর আরব ব্যক্তি
রূপমঞ্জরী ঘোষ

**রূপমঞ্জরী ঘোষ** (ইংরাজী: Dr. Rupamanjari Ghosh) হচ্ছেন উত্তরপ্রদেশস্থিত শিব নদের বিশ্ববিদ্যালয়ের উপাচার্য৷ নতুন দিল্লীস্থ জওহরলাল নেহরু বিশ্ববিদ্যালয়ের "স্কুল অব ফিজিকাল সায়েন্স"য়ে তিনি একজন পদার্থ বিজ্ঞানের অধ্যাপক এবং ডিন ছিলেন৷ তাঁর গবেষণাক্ষেত্রের মূল বিষয়সমূহ হচ্ছে পরীক্ষামূলক এবং তাত্ত্বিক কোয়ান্টাম আলোকবিজ্ঞান, লেজার পদার্থ বিজ্ঞান, অরৈখিক আলোকবিজ্ঞান, এবং কোয়ান্টাম তথ্য, কোয়ান্টাম পরিমাপন এবং চুম্বকীয়-আলোকবিজ্ঞান৷

## শিক্ষা এবং কর্মজীবন
রূপমঞ্জুরী ঘোষ হচ্ছেন একজন গবেষক, শিক্ষক, বক্তা এবং একজন শিক্ষা প্রশাসক৷ তিনি কলকাতা বিশ্ববিদ্যালয়ের অধীনস্থ রাজাবাজার বিজ্ঞান মহাবিদ্যালয় থেকে পদার্থ বিজ্ঞানে স্নাতক এবং স্নাতকোত্তর ডিগ্রী অর্জন করেছিলেন। তারপর নিউইয়র্কের রচেষ্টার বিশ্ববিদ্যালয় থেকে কোয়ান্টাম অপটিকসে ডক্টরেট ডিগ্রী লাভ করেন।  তিনির গবেষণার বিচরণক্ষেত্র হচ্ছে পরীক্ষামূলক এবং তাত্ত্বিক কোয়ান্টাম আলোকবিজ্ঞান, লেজার পদার্থ বিজ্ঞান, অরৈখিক আলোকবিজ্ঞান, এবং কোয়ান্টাম তথ্য, কোয়ান্টাম পরিমাপন এবং চুম্বকীয়-আলোকবিজ্ঞান। প্রফেসর লিওনার্ড মেণ্ডেলের সাথে দ্বি-ফোটন ইন্টারফারেন্স বিষয়ে সম্পন্ন করা অগ্রগণ্য কর্মই কোয়ান্টাম অপটিকস এবং কোয়ান্টাম তথ্যের এক নতুন দিকের সূচনা করেছে।  ডক্টরেট ডিগ্রী সম্পূর্ণ করে উঠে তিনি ভারতে চলে আসেন এবং জওহরলাল নেহরু বিশ্ববিদ্যালয়ের *স্কুল অব ফিজিকল সায়েন্সেস*য়ে যোগদান করেন। সেখানে তিনি কয়েকটি গুরুত্বপূর্ণ পদের কার্যনির্বাহ করেন।

২০১২ সালে তিনি শিব নদের বিশ্ববিদ্যালয়ের স্কুল অব ন্যাচরাল সায়েন্সের প্রতিষ্ঠাতা সঞ্চালক হিসাবে যোগদান করেন। বিগত বছরে তিনি প্রতিষ্ঠানটির লক্ষ্য এবং উদ্দেশ্যসমূহ নতুনভাবে গড়ে দিয়েছেন। ২০১৬ সালে তিনি শিক্ষা প্রতিষ্ঠানটির উপাচার্যের পদে অধিষ্ঠিত হন। বিজ্ঞান এবং বিজ্ঞানের গবেষণাক্ষেত্রে উল্লেখযোগ্য অগ্রণী অবদান দেওয়া ছাড়াও তিনি নবম এবং দশম শ্রেণীর জন্য NCERT প্রস্তুত করা বিজ্ঞান বিষয়ের পাঠ্যপুথি প্রণয়নের ক্ষেত্রে মুখ্য উপদেষ্টা হিসাবে কাজ করেছেন। 

## পুরস্কার
রূপমঞ্জুরী ঘোষকে ২০০৮ সালে *শ্রীশক্তি বিজ্ঞান সম্মান* প্রদান করা হয়েছিল। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় পদার্থবিদ
বিষয়শ্রেণী:ভারতীয় পদার্থবিজ্ঞানী
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:বাঙালি পদার্থবিদ
বিষয়শ্রেণী:ভারতীয় নারী পদার্থবিজ্ঞানী
বিষয়শ্রেণী:লেজার গবেষক
বিষয়শ্রেণী:আলোক পদার্থবিজ্ঞানী
বিষয়শ্রেণী:উত্তরপ্রদেশের পণ্ডিত
বিষয়শ্রেণী:২০শ শতাব্দীর ভারতীয় পদার্থবিজ্ঞানী
গৃহশোভা

**গৃহশোভা** হলো ভারতীয় নারীদের উদ্দেশ্যে একটি দ্বি-সাপ্তাহিক সাময়িক পত্রিকা।

## ইতিহাস এবং পরিচিতি
*গৃহশোভা* ১৯৭৯ সালে দিল্লী প্রেস কর্তৃক মাসিক পত্রিকা হিসাবে শুরু হয়েছিল। প্রতিষ্ঠার পর থেকেই *গৃহশোভা* দেশের হিন্দি অঞ্চলের পাঠকদের কাছে ব্যাপক উপভোগ্যতা লাভ করে। গৃহশোভারর সদর দফতর নয়াদিল্লীতে অবস্থিত। সাময়িকীটি মহিলাদের সমস্যাগুলোর দিকে নজর রাখে এবং প্রায়শই বর্ণনামূলক ছোট গল্প, ফ্যাশন, রেসিপি, পরামর্শ কলাম প্রকাশের পাশাপাশি সমাজ ও বর্তমান ঘটনাবলী নিয়ে মন্তব্য প্রদান করে। এতে ঘরের কাজ, রান্না, বুননকার্য, অভ্যন্তরীণ সজ্জা, সৌন্দর্য যত্ন, পোশাকে নকশা, শখ এবং হস্তশিল্প কাজের পাশাপাশি নারীদের সামাজিক, জাতীয় এবং সর্বজনীন বিষয়গুলি বুঝতে সহায়তা করে থাকে।

যদিও এটি প্রথমে হিন্দি ভাষায় শুরু হয়েছিল, তবে বাংলা, গুজরাটি, কন্নড়, মালয়ালম, মারাঠি, তামিল এবং তেলুগু ভাষায় এর সংস্করণ রয়েছে। জুলাই এবং ডিসেম্বর ২০০০ সালের মধ্যে *গৃহশোভা* ৩,৩৩৩,৬৫১ কপি পত্রিকা প্রকাশ করে ভারতের দ্বিতীয় সেরা-বিক্রিত নারীদের পত্রিকার স্থান লাভ করে।

## আরো দেখুন
* ফেমিনা
* সানন্দা
* আনন্দলোক

## তথ্যসূত্র

## বহিঃসংযোগ

* প্রাতিষ্ঠানিক ওয়েবসাইট

বিষয়শ্রেণী:১৯৭৯-এ ভারতে প্রতিষ্ঠিত
বিষয়শ্রেণী:ভারতের দ্বি-সাপ্তাহিক ম্যাগাজিন
বিষয়শ্রেণী:ভারতের নারীদের ম্যাগাজিন
বিষয়শ্রেণী:মাসিক গবেষণা পত্রিকা
বিষয়শ্রেণী:ভারতের মাসিক ম্যাগাজিন
বিষয়শ্রেণী:বহুভাষিক ম্যাগাজিন
বিষয়শ্রেণী:১৯৭৯-এ প্রতিষ্ঠিত ম্যাগাজিন
বিষয়শ্রেণী:দিল্লির ম্যাগাজিন
ফেমিনা (ভারত)

***ফেমিনা*** টাইমস গ্রুপের সম্পূর্ণ মালিকানাধীন পার্শ্ব-সংস্থা ওয়ার্ল্ডওয়াইড মিডিয়ার মালিকানাধীন একটি ভারতীয় ম্যাগাজিন প্রায় ছয় দশক ধরে দেশের অন্যতম প্রাচীন এবং সুপরিচিত নারীদের সাময়িকী *ফেমিনা* প্রকাশিত হচ্ছে। এটি সম্পর্ক, পেশা, ফ্যাশন, সৌন্দর্য, এবং মহিলাদের অর্জনকারীরা যারা তাদের পছন্দের ক্ষেত্রগুলিতে একটি চিহ্ন রেখে গেছেন সহ বিভিন্ন বিষয়ের বিস্তৃত বর্ণনা প্রকাশ করে যাচ্ছে। ফেমিনা ভারতের ফেসবুকে ২.৯ মিলিয়ন, ইনস্টাগ্রামে ৯৩৭,০০০,  এবং টুইটারে ৫৯৯,০০০ ফলোয়ার রয়েছে।  

দ্বিমাসিক পত্রিকাটি ফেমিনা হিন্দি, ফেমিনা বাংলা এবং ফেমিনা তামিল শাখাসহ বিভিন্ন অঞ্চলে ছড়িয়ে পড়ে।

এর কয়েকটি উল্লেখযোগ্য বৈশিষ্ট্য হলো ফেমিনা বিউটি অ্যাওয়ার্ডস, ফেমিনা উইমেন অ্যাওয়ার্ডস, ফেমিনা স্টাইলিস্টা, ফেমিনা শোকেজ, এবং আরও কয়েকটি।

## ইতিহাস এবং পরিচিতি
*ফেমিনা* ১৯৫৯ সালে প্রতিষ্ঠিত হয়েছিল। সাময়িকীটি ১৯৫৯ সালের জুলাইয়ে প্রথম প্রকাশিত হয়েছিল।  এটি ১৯৬৪ সাল থেকে ফেমিনা মিস ইন্ডিয়া বিউটি প্রতিযোগিতার আয়োজন ও স্পনসর করেছে। ১৯৯৪ থেকে ১৯৯৯ সাল পর্যন্ত এটি এলিট মডেল লুক প্রতিযোগিতায় পাঠাতে কোনও ভারতীয় প্রতিযোগীকে ফেমিনা লুক অব দ্য ইয়ার প্রতিযোগিতার স্পনসর করেছিল।&#x5B;*[[উইকিপিডিয়া:তথ্যসূত্র প্রয়োজন|<span title="This claim needs references to reliable sources.(December 2018)">উদ্ধৃতি প্রয়োজন</span>]]* &#x5D;

#### সম্পাদক ১৯৫৯ – বর্তমান
*ট্রেন্ড* এবং *ফ্লেয়ারের* মতো ম্যাগাজিনে সম্পাদক হিসাবে কাজ করার পরে ফ্রেইন তাল্যখান ১৯৫৯ সালে ফেমিনার সম্পাদক হন, যখন *ফ্লেয়ারকে* টাইমস অফ ইন্ডিয়া গ্রুপ কর্তৃক ক্রয় করা হয়েছিল। তার সম্পাদনাকালীন সময়ে কর্মীরা হলেন ইনা সেন, বিমালা পাতিল, অনিতা সরকার এবং নিনা মার্চেন্ট। পাতিল ১৯৭৩ সালে ফেমিনার সম্পাদক হন, এবং পরবর্তী ২০ বছর এই পদে থাকেন। পাতিলের পরে সতী সরান ছিলেন, যিনি ১৯৯৩ থেকে ২০০৫ সাল পর্যন্ত সম্পাদক হিসাবে দায়িত্ব পালন করেছিলেন। অ্যামি ফার্নান্দেজ ২০০৫ থেকে ২০০৭ সাল পর্যন্ত দু'বছর সংক্ষিপ্ত সময়ের জন্য এই পদে অধিষ্ঠিত ছিলেন এবং তারপরে ম্যাগাজিনের বর্তমান সম্পাদক হিসাবে দায়িত্ব পালন করছেন তানিয়া চৈতন্য।

## "প্রেসক্রিপশন" কলাম
১৯৮০ এর দশকের শেষের দিকে একটি নতুন কলাম চালু করা হয়েছিল, বিশেষত মহিলারা যে কোনও ধরনের যৌন জটিলতার সম্মুখীন হতেন তা নিয়ে প্রশ্ন করতে পারতেন। ডা. প্রকাশ কোঠারি এবং ডা. মাহিন্দর ভাস্তা মতো স্ত্রীরোগ বিশেষজ্ঞরা প্রশ্নগুলোর জবাব দিতেন।

## আরও দেখুন
* গৃহশোভা
* সানন্দা
* আনন্দলোক

## তথ্যসূত্র

## বহিঃসংযোগ

* ফেমিনা ওয়েবসাইট

বিষয়শ্রেণী:১৯৫৯-এ বোম্বে রাজ্যে প্রতিষ্ঠিত
বিষয়শ্রেণী:১৯৫৯-এ ভারতে প্রতিষ্ঠিত
বিষয়শ্রেণী:দ্বি-সাপ্তাহিক ম্যাগাজিন
বিষয়শ্রেণী:ভারতের নারীদের ম্যাগাজিন
বিষয়শ্রেণী:মাসিক গবেষণা পত্রিকা
বিষয়শ্রেণী:বহুভাষিক ম্যাগাজিন
বিষয়শ্রেণী:১৯৫৯-এ প্রতিষ্ঠিত ম্যাগাজিন
বিষয়শ্রেণী:নারীদের ফ্যাশন ম্যাগাজিন
বিষয়শ্রেণী:টাইমস গ্রুপের প্রকাশনা
বিষয়শ্রেণী:মুম্বইয়ের গণমাধ্যম
বিষয়শ্রেণী:ভারতের দ্বি-সাপ্তাহিক ম্যাগাজিন
বিষয়শ্রেণী:ভারতের ইংরেজি ভাষার ম্যাগাজিন
মৌমিতা দত্ত

**মৌমিতা দত্ত** একজন ভারতীয় পদার্থ বিজ্ঞানী। তিনি মহাকাশ প্রয়োগ কেন্দ্র (Space Applications Centre,SAC), এবং আহমেদাবাদস্থিত ভারতীয় মহাকাশ গবেষণা সংস্থায়  বিজ্ঞানী/প্রকৌশলী হিসাবে কর্মরত৷ তিনি আলোকীয় এবং ইনফ্রারেড সংবেদক/সরঞ্জামের বিকাশ এবং পরীক্ষণের সাথে জড়িত (cameras and imaging spectrometers)৷ ২০১৪ সালের বিখ্যাত মঙ্গলযান মিশনের সাথে তিনি জড়িত ছিলেন। মঙ্গলযান মিশনের পাঁচটা পেইলোডের একটি পেইলোডের (Payload) বিকাশের ক্ষেত্রে তিনি গুরুত্বপূর্ণ অবদান রাখেন।

## সংক্ষিপ্ত জীবনী
দত্ত কলকাতায় বড়ো হয়েছিলেন। ছাত্রী অবস্থাতেই তিনি চন্দ্রযান-১ অভিযানের বিষয়ে পড়তে শুরু করেন। এবং ২০০৪ সালে ভারতীয় মহাকাশ গবেষণা সংস্থায় যোগদান করার ইচ্ছা ব্যক্ত করেছিলেন।  পদার্থ বিজ্ঞানের প্রতি থাকা বিশেষ আকর্ষণ দত্তকে প্রকৌশলী হ'তে প্রেরণা যুগিয়েছিল।  তিনি মঙ্গল অভিযান প্রকল্পের প্রকল্প সঞ্চালক হিসাবে কাজ করেছেন।  কলকাতা বিশ্ববিদ্যালয়ের অধীনস্থ রাজাবাজার বিজ্ঞান মহাবিদ্যালয় থেকে মৌমিতা দত্ত প্রায়োগিক পদার্থ বিজ্ঞানে এম.টেক. ডিগ্রী অর্জন করেন।  ২০০৬ সালে তিনি আহমেদাবাদস্থিত *Space Applications Centre*য়ে যোগদান করেন। তখনরথেকেই তিনি অনেকগুলি গুরুত্বপূর্ণ প্রকল্পের সাথে জড়িত হয়েছেন। যেনে-oceansat, Resourcesat, HySAT, চন্দ্রযান ১ এবং মঙ্গলযান। তাঁকে "মিথেন সংবেদক"য়ের প্রকল্প সঞ্চালক হিসাবে নির্বাচন করা হয়েছিল এবং সংবেদকটির সম্পূর্ণ আলোকীয় প্রণালী, বিকাশের দায়িত্ব প্রদান করা হয়েছিল।  "মেক ইন ইন্ডিয়া"র আধারে তিনি বর্তমান আলোকীয় সরঞ্জামের দেশীয় বিকাশের ক্ষেত্রে কাজ করছেন। তাঁর গবেষণার ক্ষেত্র গ্যাস সংবেদকের ক্ষুদ্র সংস্করণ নির্মাণের সাথে জড়িত যেখানে আলোকক্ষেত্রের কিছু আধুনিকতম প্রযুক্তি ব্যবহার হয়। 

## পুরস্কার
* ২০০৭ সালে যুব বিজ্ঞানী পুরস্কার।
* ২০১৫ সালে মঙ্গলযান অভিযানে (The Mars Orbiter Mission) অগ্রণী অবদানের জন্য ইসরো দলীয় পুরস্কার। 

## আগ্রহ
মহাকাশ বিজ্ঞানী হওয়া ছাড়াও মৌমিতা দত্তের সাহিত্য, সৃজনশীল রচনা, আবৃত্তি এবং সঙ্গীতে উৎসাহ আছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:মহিলা পদার্থ বিজ্ঞানী
বিষয়শ্রেণী:ভারতীয় মহাকাশ গবেষণা সংস্থার সঙ্গে জড়িত ব্যক্তি
বিষয়শ্রেণী:ভারতীয় নারী প্রকৌশলী
বিষয়শ্রেণী:বাঙালি পদার্থবিদ
বিষয়শ্রেণী:ভারতীয় মহাকাশ গবেষণা সংস্থার ব্যক্তি
বিষয়শ্রেণী:২০শ শতাব্দীর ভারতীয় প্রকৌশলী
বিষয়শ্রেণী:২১শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:ভারতীয় নারী পদার্থবিজ্ঞানী
বিষয়শ্রেণী:পশ্চিমবঙ্গের নারী বিজ্ঞানী
বিষয়শ্রেণী:ভারতীয় মহাকাশ বিজ্ঞানী
বিষয়শ্রেণী:২১শ শতাব্দীর ভারতীয় প্রকৌশলী
নববিধা ভক্তি

**নববিধা ভক্তি** হচ্ছে শ্রীমদ্ভাগবত পুরাণ এবং অন্যান্য ভক্তিশাস্ত্রে উল্লেখ থাকা নয় ধরনের ভক্তি।

শংকরদেবের একটি শ্লোকে এই নয় ধরনের ভক্তির উল্লেখ আছে-

"শ্রবণং কীর্তনং বিষ্ণোঃ স্মরণং পাদ সেবনম্।

অর্চনং বন্দনং দাস্যং সখ্যমাত্মনিবেদনম্।।"

এই নববিধা ভক্তি হচ্ছে-

#শ্রবণ (সর্বোৎকৃষ্ট উদাহরণ: পরীক্ষিত), 
#কীর্তন,(সর্বোৎকৃষ্ট উদাহরণ:মীরাবাঈ),  
#স্মরণ (সর্বোৎকৃষ্ট উদাহরণ: প্রহ্লাদ), 
#অর্চন (সর্বোৎকৃষ্ট উদাহরণ: পৃথু), 
#পদসেবন (সর্বোৎকৃষ্ট উদাহরণ: লক্ষ্মী দেবী), 
#দাস (সর্বোৎকৃষ্ট উদাহরণ: হনুমান), 
#সখাত্ব (সর্বোৎকৃষ্ট উদাহরণ: অর্জুন), 
#বন্দন (সর্বোৎকৃষ্ট উদাহরণ: অক্রূর) এবং 
#আত্মনিবেদন (সর্বোৎকৃষ্ট উদাহরণ: বলি)।

ভাব অনুসারেও ভক্তির শ্রেণী বিভাজন-
*বাৎসল্য, 
*সখ্য, 
*দাস্য এবং 
*মাধুর্য্য।

## ভক্তি শব্দের অর্থ
'ভক্তি' শব্দের সাধারণ অর্থ ঈশ্বর সেবা। ঈশ্বর ছাড়াও দেশভক্তি, মাতৃভক্তি, পিতৃভক্তি ইত্যাদি উল্লেখযোগ্য। আধাত্মিক ক্ষেত্রে ঈশ্বরর সাথে বা ভজনীয় দেবতার প্রতি থাকা গভীর অনুরাগ এবং প্রীতিয়েই ভক্তি। ভক্তি এক মানসিক অবস্থা। ভক্তির স্তর তিনটি শ্রদ্ধা, রতি এবং ভক্তি। গানে চার প্রকার ভক্তির কথা উল্লেখ করা হচ্ছে—

*আর্ত, 
*জিজ্ঞাসু, 
*অর্থার্থী এবং 
*জ্ঞানী।

## ভক্তির শ্রেণী বিভাজন

বহুল অর্থে ভক্তির শ্রেণী দুটি-
* গৌণভক্তি  এবং 
* পরাভক্তি।
## তথ্যসূত্র

বিষয়শ্রেণী:হিন্দু দর্শন
শরাইঘাট রণ স্মৃতি উদ্যান

**শরাইঘাট রণ স্মৃতি উদ্যান** উত্তর গুয়াহাটির আগিয়াঠুরিতে আছে। উদ্যানটি ব্রহ্মপুত্র-এর উত্তরপারে আছে। এই উদ্যানটি গুয়াহাটি মহানগর উন্নয়ন কর্তৃপক্ষের তৈরি করা। এই উদ্যানটি শরাইঘাটের যুদ্ধ-এর স্মৃতিতে তৈরি করা যে যুদ্ধ আহোম এবং মোগলদের মধ্যে ১৬৭১ সালে হয়েছিল। উদ্যানটির মধ্যে চারিজন যোদ্ধার ব্রোঞ্জের মূর্তি আছে। পাথরের একটি ফলকে যুদ্ধের অল্প বিবরণও আছে। এগুলি শিল্পী বীরেন্দ্র সিন্‌হা এবং শান্তি নিকেতন-এর নিপুণ শিল্পীদের তৈরি।.

## তথ্যসূত্র

বিষয়শ্রেণী:আসামের দর্শনীয় স্থান
বিষয়শ্রেণী:উত্তর গুয়াহাটি
আকাশী গঙ্গা

থাম্ব|upright=1.5|আকাশী গঙ্গা জলপ্রপাত
**আকাশী গঙ্গা** আসাম-এর নগাঁও জেলা থেকে ৫০ কিলোমিটার পূর্ব-দক্ষিণ দিকে ডবকা-ডিমাপুর পথে অবস্থিত এক জলপ্রপাত৷ সাথে এই অঞ্চলে বহুসংখ্যক প্রত্নতাত্ত্বিক ধ্বংসাবশেষ পাওয়া যায়৷ কালিকা পুরাণে এই অঞ্চলের উল্লেখ আছে বলে জানা যায়৷ 
## ভৌগোলিক অবস্থান
আকাশী গঙ্গা জলপ্রপাত ডবকা-ডিমাপুর পথে অবস্থিত৷ এটি নগাঁও জেলার পূর্ব-দক্ষিণ দিকে ৫০ কিলোমিটার দূরত্বত অবস্থিত৷ এই অঞ্চলের নিকটবর্ত্তী রেলওয়ে স্টেশনটি হচ্ছে চাপরমুখ৷ 
## ইতিহাস
কিংবদন্তি অনুসারে মহাদেবের পত্নী সতীর বাবা দক্ষ রাজা মহাদেবকে নিজেদের যজ্ঞস্থলে করা অপমান সইতে না পেরে সতী যজ্ঞস্থলে প্রাণত্যাগ করেন। প্রিয়ার বিয়োগে মহাদেব শোকে মুহ্যমান হয়ে পড়েন এবং সতীর মৃতদেহ কাঁধে তুলে নিয়ে বিশ্ব ভ্রমণ করতে থাকেন। এমনমত ঘোরার সময় প্রলয় শুরু হলে ভগবান বিষ্ণু সুদর্শন চক্র দ্বারা মৃতদেহটি ছিন্ন করায় শরীরের অংশগুলি পৃথিবীতে পতিত হয়। সতীর দেহের বিভিন্ন অঙ্গ বিভিন্ন স্থানে পড়ায় সেখানে এক-একটি তীর্থস্থান গড়ে উঠল। এরই একটি অংশ আকাশী গঙ্গায় পড়েছিল বলে জানা যায়৷ লোকবিশ্বাস অনুসারে, আকাশী গঙ্গাই সৃষ্টি করা হ্রদটিতে স্নান করে দেবীর আশীষ পাওয়া যায়৷

এই জলপ্রপাতের আশে পাশে শৈল মন্দিরের ধ্বংসাবশেষও পাওয়া যায়৷ এগুলি দশম এবং বারো শতকের দুটি মন্দিরের অবশেষ বলে জানা যায়৷ কালিকা পুরাণে আকাশী গঙ্গাকে পীঠস্থান বলে উল্লেখ করা হয়েছে। 
## পর্যটন
আকাশী গঙ্গা বর্তমানে এক পর্যটনস্থল হিসাবে খ্যাত৷ তদুপরি সমগ্র বছর জুড়ে এখানে ভক্তদের সমাগম দেখতে পাওয়া যায়৷ এই স্থান থেকে ব্রহ্মপুত্র নদও দেখতে পাওয়া যায়৷

## তথ্যসূত্র

বিষয়শ্রেণী:আসামের দর্শনীয় স্থান
বিষয়শ্রেণী:নগাঁও জেলা
বিষয়শ্রেণী:জলপ্রপাত
বিষয়শ্রেণী:হোজাই জেলা
নিয়ামতপুর ইউনিয়ন

**নিয়ামতপুর ইউনিয়ন** নামে বাংলাদেশে মোট ৩টি ইউনিয়ন রয়েছে। যথা:
* নিয়ামতপুর ইউনিয়ন, করিমগঞ্জ; (কিশোরগঞ্জ জেলা)
* নিয়ামতপুর ইউনিয়ন, কালীগঞ্জ; (ঝিনাইদহ জেলা)
* নিয়ামতপুর ইউনিয়ন, নিয়ামতপুর; (নওগাঁ জেলা)
মাটিয়াবগ হাওয়াখানা

**মাটিয়াবগ হাওয়াখানা** আসাম-এর ধুবড়ী জেলার গৌরীপুর-এর কাছে ৩১নং জাতীয় সড়কের কাছে অবস্থিত। এই ঐতিহ্যপূর্ণ প্রাসাদটি গদাধর নদীর পারে মাটিয়াবগ টিলার উপর গৌরীপুরের জমিদার রাজা প্রভাত চন্দ্র বরুয়া নির্মাণ করিয়েছিলেন। অবসর বিনোদনের কারণে নির্মাণ করা এই রাজহাভেলিটি মাটিয়াবগ হাওয়াখানা নামে প্রসিদ্ধ। এই প্রাসাদটিতে ভারতীয় ছায়াছবির আদিপুরুষ স্বরূপ স্বর্গীয় প্রমথেশ চন্দ্র বরুয়া শৈশবকাল কাটান। তদুপরি এখানে বিখ্যাত গোয়ালপাড়িয়া লোকগীতি শিল্পী প্রতিমা বড়ুয়া পাণ্ডে এবং হস্তীকন্যা খ্যাত পার্বতী বড়ুয়া বসবাস করেছিলেন। এখানে অনেক ছায়াছবির শুটিং করা হয়েছে। 
এখন রাজপ্রাসাদটি একটি সংগ্রহশালায় পরিণত করা হয়েছে।

## বুরঞ্জী
লোকবিশ্বাস মতে এবার রাজা প্রতাপ চন্দ্র বরুয়া (রাঙামাটির জমিদার) শিকার করতে এসে এই স্থানে একটি ভেকুলী একটি সাপকে খেতে থাকার এক অদ্ভুত দৃশ্য দেখা পান। তিনি দেবী মহামায়ার ভক্ত ছিলেন এবং একে দেবী দেওয়া কোনো বিশেষ ইঙ্গিত বলে মেনে নিয়েছিলেন। পরে তিনি এখানে দেবী মহামায়ার একটি মন্দির নির্মাণ করেন এবং এই স্থানটিকে গৌরীপুর বলে নামকরণ করেন ("গৌরী" হচ্ছে মহামায়ার অন্য একটি নাম)। সাথে তিনি নিজ জমিদারির সদর রাঙামাটির (বর্তমান বাংলাদেশে) থেকে গৌরীপুরে স্থানান্তর করেন। যদিও আধুনিক গৌরীপুর শহরের রূপরেখা রাজা প্রতাপ চন্দ্র বরুয়া তৈরি করেছিলেন, এই শহরের সৌন্দর্যবর্দ্ধনর কাজ করেছিলেন প্রভাত চন্দ্র বরুয়া। প্রভাত চন্দ্র বরুয়া অনেক জনহিতকর কাজ করে গিয়েছেন। চিকিৎসালয় নির্মাণ, শিক্ষাবিস্তার, সাহিত্য-সংস্কৃতির পৃষ্ঠপোষকতা করা ছাড়াও তিনি রাস্তা, বাগিচা, পুষ্করিণী এবং অনেকগুলি ভবন নির্মাণ করেছিলেন। তিনি গৌরীপুরে রাজহাভেলি এবং মূলতঃ অবসর বিনোদনের জন্য মাটিয়াবগ টিলার উপর হাওয়াখানা নির্মাণ করেছিলেন।

## যাতায়াত
ধুবুরী থেকে গৌরীপুর পর্যন্ত দূরত্ব ৯ কি:মি: এবং গুয়াহাটি থেকে গৌরীপুরের দূরত্ব হল ২৬১ কি:মি:। ধুবুরী হচ্ছে গৌরীপুরের নিকটতম রেলওয়ে স্টেশন। এর নিকটতম সক্রিয় বিমানবন্দর হচ্ছে গুয়াহাটি (২৬১ কি:মি:) এবং বাগদোগরা (২২৬ কি:মি:)।

## তথ্যসূত্র

বিষয়শ্রেণী:আসামের দর্শনীয় স্থান
বক্তারপুর ইউনিয়ন

**বক্তারপুর ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* বক্তারপুর ইউনিয়ন, কালীগঞ্জ; (গাজীপুর জেলা)
* বক্তারপুর ইউনিয়ন, নওগাঁ সদর; (নওগাঁ জেলা)
ইলহা দা কুইমাদা গ্রান্ডে

250px|থাম্ব|ডান|ইলহা দা কুইমাদা গ্রান্ডে দ্বীপের আকাশমার্গ থেকে নেওয়া এক আলোকচিত্র
**ইলহা দা কুইমাদা গ্রান্ডে বা সর্পদ্বীপ** () হচ্ছে ব্রাজিলে অবস্থিত একটি দ্বীপ, যে দ্বীপকে পৃথিবীর ভয়ংকর এবং মারাত্মক দ্বীপ বলা হয়। কেননা এই দ্বীপতে কেবল বিষাক্ত সাপই পাওয়া যায়। ইলহা দা কুইমাদা গ্রান্ডে ব্রাজিলের সাওপাওলো শহর থেকে ৩৩ কিলোমিটার দূরে অবস্থিত। প্রায় এগার হাজার বছর আগে সমুদ্রপৃষ্ঠের উত্থানে ব্রাজিলের মূল ভূ-ভাগ থেকে দূরে একে এক দ্বীপে পরিণত করে। ইলহা দা কুইমাদা গ্রান্ডেতে পাওয়া বিভিন্ন প্রাজাতির সাপের মধ্যে পিট ভাইপার (গোল্ডেন লাঞ্চহেড) অন্যতম। এই সাপ পৃথিবীর বিষাক্ত সাপগুলির মধ্যে অন্যতম এবং এই দ্বীপেই হচ্ছে এই সাপটির প্রধান আবাসস্থল। পৃথিবীর অন্যান্য বিষাক্ত সাপগুলি হাজার হাজার সংখ্যাত এখানে আছে।

১৯২০ সালে ইলহা দা কুইমাদা গ্রান্ডেতে লাইটহাউসের রক্ষক এবং তিন পরিবারের সকল সদস্যকে সাপ দংশন করার পরে ব্রাজিল সরকার এই স্থানে মানুষ যেতে অনুমতি দেয় না। হাজার হাজার পিট ভাইপার থাকা এই দ্বীপে স্থলচর প্রাণী একেবারে নেই বলা যায়। পরিযায়ী পাখি এবং সাগরীয় পক্ষীসমূহ এখানে অবতরণ করলেই সাপগুলির খাদ্য হয়ে যায়‌।

নৌবাহিনীর প্রশিক্ষণপ্রাপ্ত ব্যক্তি কখনোবা লাইটহাউস পর্যন্ত গিয়ে ওপর থেকে নিরীক্ষণ করে যাতে কোনো ব্যক্তি অভিযান বা এডভেঞ্চারের জন্য এই দ্বীপে উপস্থিত হতে না পারে। সাধারণ মানুষের ইলহা দা কুইমাদা গ্রান্ডেতে যাওয়ার অনুমতি নেই যদিও জীববিজ্ঞানী এবং গবেষকরা অনেক কষ্ট করে ব্রাজিল সরকার থেকে অনুমতি লাভ করে কখনো কখনো যান।

বিষয়শ্রেণী:দ্বীপ
হার্হি দেবালয়

**হার্হি দেবালয়** আসাম-এর লখিমপুর জেলা-এর অন্তর্গত ঢকুয়াখানা শহর থেকে প্রায় চার কি.মি. উত্তর-পূর্বে হার্হি নদীর পারে অবস্থিত এক দেবালয়। ঢকুয়াটিতে প্রচলিত জনশ্রুতি অনুসারে হার্হি শব্দটি পূর্বে *সার্হি* ছিল। এই অঞ্চলের লোকেরা ‘‘সার্হি’’ শব্দটি জাগ্রত অর্থে ব্যবহার করেন। পরে পীঠটির মূল অর্থটি হয়- "জাগ্রত দেবালয়"। 

## ইতিহাস
জনশ্রুতি মতে এই দেবালয় টির অধিস্থাত্রী দেবী হচ্ছেন পূর্বের চুতীয়াদের আরাধ্য দেবী সদেয়া (শদিয়া)র বিখ্যাত তাম্রেশ্বরী মন্দিরের কেঁচাইখাটি গোসাঁনী বা দেবী দিক্করবাসিনী। আহোম-চুতীয়ার শেষ যুদ্ধে চুতীয়ারা পরাস্ত হওয়ায় দেবালয়ের নিরাপত্তা তথা দেবী বিগ্রহের সাথে দেবালয়ত থাকা শিব, দূর্গা, গঙ্গা, মনসা, গণেশ ইত্যাদির শিলামূর্তি এবং বালিকাটা দা, পূজার বিভিন্ন সামগ্রীর সাথে দেবালয়ের সাথে জড়িত বিভিন্ন বৃত্তিধারী মানুষকে সাথে নিয়ে লুইতেদি ভটিয়া হাবুং (বর্তমানের ঢকুয়াখানা) অঞ্চল পায় এবং সেখানে বিগ্রহাদি স্থাপন করে নিয়মিত পূজা করতে থাকে। অবশ্য পরের পর্যায়ে দেবালয়টি আহোম স্বর্গদেউদের পৃষ্ঠপোষকতা লাভ করেছিলেন বলে জানা যায়। রুদ্রসিংহ, শিবসিংহ এবং লক্ষ্মীসিংহ স্বর্গদেব এই দেবালয়টিতে জমি, অনেক পরিমাণের সম্পত্তি এবং দেব-দেবীর মূর্তি প্রদান করেছিলেন বলে জানা যায়৷ সেগুলি এখনও দেবালয়টিতে বিরাজমান।

এই দেবালয়ে থাকা উল্লেখযোগ্য সামগ্রীগুলির মধ্যে ১০ থেকে ১২ কিলোগ্রাম পর্যন্ত ওজনের তেরটি বালিকাটা দা, সাঁচিপাতার একটি কীর্তনপুথি, শালগ্রাম মন্ত্রপুথি, কেঁকোরা দোলা, বিভিন্ন বাদ্য-যন্ত্র ইত্যাদি প্রধান। এই দেবালয়টিতে পূর্বে নরবলি দেয়ার প্রথা ছিল বলে জানা যায়৷ 

বিষয়শ্রেণী:আসামের ধর্মীয় স্থান
বিষয়শ্রেণী:ঢকুয়াখনা
বিষয়শ্রেণী:হিন্দু মন্দির
গেটওয়ে একাডেমী জুনিয়র কলেজ, বাইহাটা চারিআলি

thumb|গেটবে একাডেমী কনিষ্ঠ মহাবিদ্যালয়ের মুখ্য প্রবেশদ্বার
**গেটওয়ে একাডেমী জুনিয়র কলেজ** বা **গেটওয়ে একাডেমী কনিষ্ঠ মহাবিদ্যালয়** () ভারত-এর উত্তর পূর্বাঞ্চল-এর রাজ্য আসাম-এর কামরূপ জেলার বাইহাটা চারিআলিতে অবস্থিত একটি উচ্চতর-মাধ্যমিক শ্রেণীর কলেজ।  অঞ্চলটির কয়েকজন অগ্রণী শিক্ষাবিদদের উদ্যোগে ২০০৪ সালে কলা এবং বাণিজ্য শাখার অন্তর্ভুক্তিতে এই কনিষ্ঠ মহাবিদ্যালয়টি প্রতিষ্ঠা করা হয়েছিল। ২০১৭ বর্ষ থেকে মহাবিদ্যালয়টিতে বিজ্ঞান শাখারও সূচনা করা হয়। আসাম উচ্চতর মাধ্যমিক শিক্ষা সংসদ-এর পাঠ্যক্রমের অধীনস্থ এই মহাবিদ্যালয়টি বিভিন্ন দিকে সুনাম অর্জন করে বৃহত্তর বাইহাটা চারিআলি অঞ্চলটির মধ্যে একটি প্রথম সারির কনিষ্ঠ মহাবিদ্যালয় রূপে পরিগণিত হয়েছে।

## অবস্থান এবং পরিবহণ
বাইহাটা চালিআলির উত্তর দিকের গোরেশ্বর সংযোগী পথটিতে অবস্থিত কনিষ্ঠ মহাবিদ্যালয়টির গুয়াহাটির জালুকবাড়ি থেকে দূরত্ব প্রায় ৩০ কিলোমিটার। চারিদিকের বেজেরা, দেউদুয়ার, গোপেশ্বর, কমলপুর, রঙিয়া, বিহদিয়া, মুক্তাপুর ইত্যাদি নিকটবর্তী স্থানসমূহ থেকে মহাবিদ্যালয় পর্যন্ত টেম্পো, ম্যাজিক ইত্যাদি ছোট বাহনসমূহ নিয়মিত চলে।

## শিক্ষা
### উচ্চতর মাধ্যমিক
* বিজ্ঞান শাখা (বিষয়সমূহ : পদার্থবিজ্ঞান, রসায়নবিজ্ঞান, গণিত, জীববিজ্ঞান, কম্পিউটারবিজ্ঞান , অসমীয়া, ইংরেজি , বৈকল্পিক ইংরেজি)
* কলা শাখা (বিষয়সমূহ : অর্থনীতি, রাজনীতিবিজ্ঞান, দর্শন এবং যুক্তিশিক্ষা, নৃতত্ত্ব, অসমীয়া, ইংরেজি , বৈকল্পিক ইংরেজি)
* বাণিজ্য শাখা (বিষয়সমূহ : হিসাববিদ্যা, ব্যবসায় অধ্যয়ন, বেংকিং, অর্থনীতি, অসমীয়া, ইংরেজি , বৈকল্পিক ইংরেজি)

## মুখপত্র
মহাবিদ্যালয় থেকে বার্ষিক ভিত্তিতে প্রকাশিত হয় একটি ই-মুখপত্র গেটওবিয়ান। ২০১৮ বর্ষ থেকে প্রকাশিত হওয়া এটিই আসামের মধ্যে কনিষ্ঠ মহাবিদ্যালয় থেকে স্বতন্ত্রভাবে প্রকাশিত প্রথম ই-মুখপত্র।

এই মুখপত্রটির প্রথমটি সংখ্যার সম্পাদক ছিলেন প্রিয়ম প্রীতম। এই মুখপত্রটির লিংকটি হচ্ছে http://gatewian.com।

## তথ্যসূত্র

বিষয়শ্রেণী:আসামের কলেজ
লক্ষহীরা

***লক্ষহীরা*** হল একটি জনপ্রিয় বাংলা চলচ্চিত্র যা পরিচালনা করেন চিত্তরঞ্জন মিত্র। এই চলচ্চিত্রটি ১৯৫৬ সালে কল্পনা চিত্র প্রতিষ্ঠান লিমিটেড ব্যানারে মুক্তি পেয়েছিল এবং সংগীত পরিচালনা করেছেন কালীপদ সেন। এই চলচ্চিত্রটির মুখ্য চরিত্রে অভিনয় করেন মঞ্জু দে, উত্তম কুমার, কমল মিত্র, বিকাশ রায় এবং চন্দ্রাবতী দেবী।

## কাহিনী

## শ্রেষ্ঠাংশে

* উত্তম কুমার 
* নীলিমা দাস
* চন্দ্রাবতী দেবী
* মঞ্জু দে
* শ্যাম লাহা
* কমল মিত্র 
* নীতীশ মুখোপাধ্যায়
* বিকাশ রায়
* দিপ্তি রায়
* সন্তোষ সিংহ
* পঞ্চানন ভট্টাচার্য 
* নীভানানি দেবী
* রাজলক্ষ্মী
* অমর রায়
## তথ্যসূত্র

## বহিঃসংযোগ
* 

বিষয়শ্রেণী:১৯৫৬-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
গুয়াহাটির পর্যটনস্থলের তালিকা

**গুয়াহাটি** আসাম-এর একটি মহানগর। একে প্রাচীনকালে "প্রাগজ্যোতিষপুর" নামে পরিচিত ছিল। এটি উত্তর-পূর্ব ভারত-এর বৃহত্তম মেট্রোপলিটান এলাকা এবং কলকাতা, পাটনার পরে পূর্ব ভারতের তৃতীয় বৃহৎ নগর। একে উত্তর-পূর্ব ভারতের 'প্রবেশদ্বার' বলাও হয়। প্রাচীন প্রাগজ্যোতিষপুর ছিল কামরূপ রাজ্য-এর রাজধানী। বর্তমানেও এখানে অনেক পুরানো মঠ-মন্দির দেখতে পাওয়া যায়। কামাখ্যা মন্দির, উমানন্দ মন্দির, নবগ্রহ মন্দির, শুক্রেশ্বর মন্দির, বশিষ্ঠ মন্দির, দৌল গোবিন্দ মন্দির ইত্যাদি এগুলির মধ্যে অন্যতম।

## ধর্মীয় স্থান
;কামাখ্যা মন্দির
thumb|130px|left|কামাখ্যা মন্দির, গুয়াহাটি
কামাখ্যা মন্দির হিন্দু ধর্ম-এর এক প্রাচীন মন্দির। গোটা ভারতে ব্যাপ্ত হয়ে থাকা মোট ৫১টি দেবীপীঠের মধ্যের অন্যতম গুরুত্বপূর্ণ পীঠ এই কামাখ্যা মন্দির। নীলাচল পাহাড়ে অবস্থিত কামাখ্যা দেবীর এই মন্দিরকেই আসামের সবচেয়ে প্রসিদ্ধ এবং প্রভাবশালী মন্দির বলে ভাবা হয়। অতি প্রাচীন কাল থেকেই আসামের ইতিহাসের রাজনৈতিক এবং ধার্মিক দুই দিক দিয়ে শক্তি উপাসনার কেন্দ্রস্থল কামাখ্যা অতিশয় গুরুত্বপূর্ণ প্রভাব বিস্তার করে আসছে।

*বশিষ্ঠ আশ্রম
*শুক্রেশ্বর মন্দির
* উমানন্দ মন্দির
*নবগ্রহ মন্দির 
*দৌল গোবিন্দ মন্দির

## প্রাকৃতিক
;দীপের বিল

গুয়াহাটি মহানগরীর দক্ষিণ পশ্চিম দিকে অবস্থিত এক বিস্তৃত জলাভূমি। এটি পৌরাণিক কামপীঠের অন্তর্গত ছিল। ২০০২ সালের নভেম্বর মাসে দীপের বিলকে উত্তর-পূর্বাঞ্চল-এর একমাত্র রামচর অঞ্চল বলে ঘোষণা করা হয়। এ ছাড়াও, বার্ড লাইফ ইন্টারন্যাশনাল  (Bird Life International)-এ দীপের বিলকে অতি গুরুত্বপূর্ণ পক্ষী সংরক্ষিত এলাকা (Important Bired Area) বলে চিহ্নিত করেছে।

;দীঘলীপুখুরী

## অন্যান্য
;শ্রীমন্ত শংকরদেব কলাক্ষেত্র

গুয়াহাটি-এর পাঞ্জাবাড়িতে অবস্থিত এক সাংস্কৃতিক ভবন। এটি পর্যটকদের জন্য এক মূল আকর্ষণের কেন্দ্রবিন্দু। এই ভবনের নাম পণ্ডিত মহাপুরুষ শ্রীমন্ত শংকরদেব-এর নামে রাখা হয়েছে। প্রায় ১৪ একর আয়তন জুড়ে থাকা এই সাংস্কৃতিক ভবন ১৯৮৮ সালের ২ ফেব্রুয়ারিতে প্রতিষ্ঠিত হয়েছিল। অসমীয়া সংস্কৃতি-এর প্রতীকসমূহের এটি এক অন্যতম কেন্দ্রস্থল। আসামের সঙ্গীত জগতের অন্যতম প্রসিদ্ধ এবং পুরোধা ব্যক্তি ভূপেন হাজারিকাদেবের এক সংগ্রহালয়ও এখানে স্থাপন করা হয়েছে।

;জ্যোতি চিত্রবন
জ্যোতি চিত্রবন চলচ্চিত্র এবং টেলিভিশন প্রশিক্ষণ প্রতিষ্ঠান সমগ্র উত্তর-পূর্ব ভারত-এর একমাত্র চলচ্চিত্র স্টুডিও। পূর্বে এই প্রতিষ্ঠানটি **জ্যোতি চিত্রবন** বলে পরিচিত ছিল। গুয়াহাটি-এর কাহিলীপারাতে অবস্থিত এই স্টুডিওর নামকরণ করা হয়েছিল প্রথম অসমীয়া চলচ্চিত্র নির্মাতা জ্যোতিপ্রসাদ আগরওয়ালার স্মৃতিতে। ১৯৬৮ সালে জ্যোতি চিত্রবন ফিল্ম স্টুডিও নামে এই স্টুডিওর স্থাপন করা হয়েছিল। ১৯৯৯ সালে জ্যোতি চিত্রবনকে প্রতিষ্ঠানিক ভাবে 'জ্যোতি চিত্রবন চলচ্চিত্র এবং টেলিভিশন প্রশিক্ষণ প্রতিষ্ঠান' বলে অভিহিত করে চলচ্চিত্র এবং দূরদর্শনের সংশ্লিষ্ট বিষয়ের শিক্ষা প্রদানের অনুষ্ঠান হিসাবে গড়ে তোলা হয়েছে। আসাম এবং উত্তর পূর্বাঞ্চলে এটি চলচ্চিত্র এবং দূরদর্শন বিষয়ক প্রশিক্ষণের একমাত্র শিক্ষা প্রতিষ্ঠান।

*একোল্যান্ড
*গুয়াহাটি তারকাগৃহ
*গুয়াহাটি চিড়িয়াখানা
*আসাম রাজ্যিক সংগ্রহালয়

## তথ্যসূত্র

বিষয়শ্রেণী:আসামের দর্শনীয় স্থান
আজিজুর রহমান আক্কাস

**আজিজুর রহমান আক্কাস** বাংলাদেশের কুষ্টিয়া জেলার রাজনীতিবিদ ও কুষ্টিয়া-১ (দৌলতপুর) আসনের সাবেক সংসদ সদস্য।

## জন্ম ও প্রাথমিক জীবন
আজিজুর রহমান আক্কাস কুষ্টিয়া জেলার দৌলতপুর উপজেলার বাহিরমাদী গ্রামে জন্মগ্রহণ করেন।

## রাজনৈতিক জীবন
আজিজুর রহমান আক্কাস তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে কুষ্টিয়া-১ (দৌলতপুর) আসন থেকে সংসদ সদস্য নির্বাচিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কুষ্টিয়া জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:কুষ্টিয়া জেলার আইনজীবী
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:দৌলতপুর উপজেলা, কুষ্টিয়ার ব্যক্তি
গুয়াহাটি তারকাগৃহ

**গুয়াহাটি তারকাগৃহ** আসামের গুয়াহাটিতে অবস্থিত জ্যোতির্বিজ্ঞানের শিক্ষা এবং গবেষণা কেন্দ্র। এটি আসাম এবং সমগ্র উত্তর ভারতের জ্যোতির্বিজ্ঞান সংক্রান্তীয় এক বিশেষ কেন্দ্র। ১৯৯৪ সালের ১৭ আগষ্টে গুয়াহাটি তারকাগৃহ স্থাপন করা হয়েছিল। সমগ্র উত্তর-পূর্ব ভারতের মধ্যে গুয়াহাটি তারকাগৃহ প্রথম বিশেষ হাইব্রীড তারকাগৃহ প্রজেকশন ব্যবস্থা লাভ করেছিল। গোটা ভারতে প্রথমে এই প্রযুক্তি নতুন দিল্লীর নেহরু তারকাগৃহত ব্যবহার হয়েছিল এবং গুয়াহাটি তারকাগৃহে দ্বিতীয়বার ব্যবহার করা হয়েছিল।

গুয়াহাটি তারকাগৃহ আসাম সরকার-এর বিজ্ঞান এবং প্রযুক্তি মন্ত্রণালয় পরিচালনা করেন।
## অবস্থান
গুয়াহাটি তারকাগৃহ গুয়াহাটি শহরের মাঝের মহাত্মা গান্ধী পথে অবস্থিত। এটি ঐতিহাসিক দীঘলীপুখুরীর পারে এবং গুয়াহাটি উচ্চ ন্যায়ালয়-এর নিচেই কাছে অবস্থিত।
## বিশেষত্ব
গুয়াহাটি তারকাগৃহ এর স্থাপত্য এবং আধুনিক প্রযুক্তির ব্যবহারের জন্য জানা যায়। এর বিশেষ গম্বুজ এবং হেলানো দেওয়াল দিগন্ত বা দিকবলয়ের ক্ষেত্র পৃথক করেছে। তারকাগৃহটিতে জাপানীজ সফ্টওয়্যার গোটো ব্যবহৃত  হয়। দৈনন্দিন প্রদর্শনী বাদেও তারকাগৃহে নিয়মিতভাবে সম্মিলন, কর্মশালা এবং জ্যোতির্বিজ্ঞান সম্পর্কিত বিভিন্ন আলোচনাচক্র এবং প্রদর্শনী, কুইজ ইত্যাদি অনুষ্ঠিত করা হয়।

এর সাথে এটি বিভিন্ন মহাজাগতিক ঘটনা যেমন সূর্যগ্রহণ, চন্দ্রগ্রহণ ইত্যাদির সময় ছাত্র-ছাত্রী এবং স্থানীয় জনসাধারণের জন্য আকাশ নিরীক্ষণ সম্পর্কিত কার্যসূচী অনুষ্ঠিত করে। তারকাগৃহের মধ্যে একটি গ্রন্থাগারও আছে। বিশেষজ্ঞ দ্বারা নিয়মিত মহাকাশ নিরীক্ষণ অনুষ্ঠান ছাড়াও, গম্বুজ আকৃতির, মাথার উপরের পর্দাত প্রদর্শন করা বিশেষ প্রদর্শনী অনুষ্ঠান, তারকাগৃহটির মুখ্য আকর্ষণ। এই প্রদর্শনীসমূহ অসমীয়া, হিন্দী এবং ইংরাজীতে উপলব্ধ।
### মডেল এবং সরঞ্জাম
গুয়াহাটি তারকাগৃহত বিভিন্ন আকারের দূরবীক্ষণ যন্ত্র আছে। এর সাথে এখানে পোলার স্যাটেলাইট লঞ্চ ভেহিকেল, ইন্ডিয়ান রিমোট সেন্সিং উপগ্রহ এবং গুয়াহাটি তারকাগৃহর মডেল আছে।

## প্রদর্শনীর সময়
তারকাগৃহের প্রতিটি প্রদর্শনীতে আসনের সংখ্যা ১৪১টি। দিনের ১১ টায়, ১.৩০ টায় ও বিকেল ৩ টায় অসমীয়াতে এবং ১২ টায় ও বিকেল ৪ টায় ইংরাজী ভাষাতে প্রদর্শনী প্রদর্শন করা হয়। প্রতি মাসের ১ তারিখ এবং ১৫ তারিখে তারকাগৃহ বন্ধ রাখা হয় এবং এর প্রতিটি প্রদর্শনীর টিকিটের মূল্য ৩০ টকা।

## আসামের অন্যান্য তারকাগৃহসমূহ
যোরহাট বিজ্ঞানকেন্দ্র এবং তারকাগৃহ আসামের দ্বিতীয় তারকাগৃহ। ২০১৩ সালের ৬ জুলাই তারিখে তদানীন্তন আসামের মুখ্যমন্ত্রী তরুণ গগৈ বিজ্ঞান কেন্দ্র এবং তারকাগৃহটি উদ্বোধন করেন। তদুপরি কোকরাঝার তারকাগৃহ এবং বিজ্ঞান কেন্দ্র, নলবাড়ি এবং উত্তর লক্ষিমপুর উপ-আঞ্চলিক তারকাগৃহ এবং বিজ্ঞান কেন্দ্র এবং মাজুলী, কলিয়াবর, আমিনগাঁও, বঙাইগাঁও, ডিফু এবং শিলচরে ছটা নতুন তারকাগৃহ নির্মাণের জন্য ইতোমধ্যে পরিকল্পনা করা হয়েছে।

## তথ্যসূত্র

বিষয়শ্রেণী:গুয়াহাটি
নিকোল পাশিনিয়ান

**নিকোল পাশিনিয়ান** ১৯৭৫ সালে আর্মেনিয়ার ইদজেভান শহরে জন্মগ্রহণ করেন। তিনি ১৯৯২ সালে সাংবাদিকতা পেশায় যুক্ত হন। বর্তমানে তিনি আর্মেনিয়ার প্রধানমন্ত্রী হিসেবে দায়িত্ব পালন করছেন। নিকোল পাশিনিয়ান পরবর্তীতে রাজনীতিতে প্রত্যক্ষ অংশগ্রহণ করেন। ২০১৭ সালে তিনি স্টেপ আউট দলের হয়ে সংসদ নির্বাচনে আসন অর্জন করেন। আর্মেনীয় ভেলভেট বিপ্লব এ নেতৃত্ব দানকারী পাশিনিয়ান ২০১৭ সালে প্রধানমন্ত্রী নির্বাচিত হন। ২০১৮ সালের নির্বাচনে তাঁর দল বিপুল ভোটে জয়লাভ করে।তিনি আর্মেনিয়ার ব্যাপক দুর্নীতি নিরসন,বিচার বিভাগের স্বাধীনতা নিশ্চিত এবং গণতন্ত্র প্রতিষ্ঠার প্রতিশ্রুতি দিয়েছেন।
থাম্ব|নিকোল পাশিনিয়ান,আর্মেনীয় প্রধানমন্ত্রী

## তথ্যসূত্র

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর আর্মেনীয় রাজনীতিবিদ
বাংলায় মুঘল আক্রমণ

থাম্ব|তুকারোই যুদ্ধের মানচিত্র
**বাংলার মুঘল আক্রমণ**টি ছিলো  তৎকালীন আফগান কররানী রাজবংশ দ্বারা শাসিত বাংলা সালতানাতে, ১৫৫২ থেকে ১৫৫৬ সাল পর্যন্ত মুঘল সাম্রাজ্যের আক্রমণ। একাধিক তীব্র যুদ্ধের পরে, মুঘলরা শেষ পর্যন্ত ১৫৫৬ সালে রাজমহলের যুদ্ধ বাংলার সুলতানকে পরাজিত করে এবং এই অঞ্চলটিকে বাংলা সুবাহ হিসাবে তাদের সাম্রাজ্যের অন্তর্ভুক্ত করে।
## আরো দেখুন
* বাংলায় দিল্লির আক্রমণ (১৩৫৩–১৩৫৪)
* বাংলায় দিল্লির আক্রমণ (১৩৫৮–১৩৬০)

## তথ্যসূত্র

বিষয়শ্রেণী:মুঘল সাম্রাজ্য জড়িত লড়াই
বিষয়শ্রেণী:বাংলা সালতানাতের সামরিক ইতিহাস
বিষয়শ্রেণী:১৫৭২-এর সশস্ত্র সংঘাত
বিষয়শ্রেণী:১৫৭৩-এর সশস্ত্র সংঘাত
বিষয়শ্রেণী:১৫৭৪-এর সশস্ত্র সংঘাত
বিষয়শ্রেণী:১৫৭৫-এর সশস্ত্র সংঘাত
বিষয়শ্রেণী:১৫৭৬-এর সশস্ত্র সংঘাত
বিষয়শ্রেণী:ভারতের সামরিক ইতিহাস
বিষয়শ্রেণী:ভারতীয় রাজ্যের সাথে জড়িত যুদ্ধ
বিষয়শ্রেণী:মুঘল সাম্রাজ্য জড়িত যুদ্ধ
মেটেমাথা কাঠঠোকরা

**মেটেমাথা কাঠঠোকরা** (বৈজ্ঞানিক নাম: *Picus canus*) (ইংরেজি নাম **Grey-headed woodpecker**) **Picidae** (পিসিডি) গোত্র বা পরিবারের অন্তর্গত **Picus** গণের অন্তর্ভুক্ত এক প্রজাতির অতি পরিচিত পাখি ।

## বিবরণ
এই প্রজাতির গড় উচ্চতা ২৮ থেকে ৩৩ সেমি। ওজন প্রায় ১১০ থেকে ২০৬ পর্যন্ত হয়। পালকের রং জলপাইভাব সবুজ। মাথার উপরের অংশ লাল এবং বুক সাদা রঙের পালকে আবৃত।

## খাদ্য
সবজি জাতীয় নরম পাতা বিশিষ্ট খাদ্য খায়। এছাড়াও পোকা, পিপঁড়া ইত্যাদি খেয়ে থাকে।

## বিস্তৃতি
বাংলাদেশের এরা ঢাকা, চট্টগ্রাম, খুলনা, সিলেট অঞ্চলের দেখা য়ায।

## বর্তমান অবস্থা এবং সংরক্ষণ
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় ন্যূনতম বিপদগ্রস্ত।বাংলাদেশের এরা ঢাকা, চট্টগ্রাম, খুলনা, সিলেট অঞ্চলের দেখা যায়। ধূসরাভমুখ সবুজ-হলুদ কাঠঠোকরা নামেও পরিচিত।

## গ্যালারি

Grey-headed Woodpecker.jpg
Picus canus - Grauspecht.jpg
Grey-headed Woodpecker01.jpg
Grey headed woodpecker.JPG
Picus canus 2.jpg
Picus canus MHNT ZOO 2010 11 162 ST MORE Yonne.jpg|
PicusCanus.ogg

## তথ্যসূত্র

* 
* 
* Xeno-canto: audio recordings of the grey-headed woodpecker

বিষয়শ্রেণী:ইউরেশিয়ার পাখি
বিষয়শ্রেণী:১৭৮৮-এ বর্ণিত পাখি
বিষয়শ্রেণী:ইয়োহান ফ্রিডরিশ মালিন কর্তৃক নামকরণকৃত ট্যাক্সা
বাংলাদেশের মৃত্তিকা

বাংলাদেশ পৃথিবীর অন্যতম বৃহৎ বদ্বীপ। এর উপর দিয়ে পদ্মা, মেঘনা, যমুনা, ব্রক্ষপুত্র, শীতলক্ষ্যা, কর্ণফুলী প্রভৃতি নদী প্রবহমান। বাংলাদেশের ভূমি উত্তর হতে দক্ষিণ দিকে ক্রমশ ঢালু। ফলে উক্ত নদনদী এবং এদের শাখানদী ও উপনদীগুলোও উত্তর হতে দক্ষিণ দিকে বঙ্গোপসাগর অভিমুখে প্রবাহিত হয়। এ দেশের উত্তর-পূর্ব ও দক্ষিণ-পূর্বাংশের পাহাড়ি এলাকা ব্যতীত প্রায় সমগ্র এলাকাই এ সব নদনদী বাহিত পললে গঠিত।

## বাংলাদেশের ভূ-উতপত্তি ও গঠনের ইতিহাস
মাটির উৎপত্তি ও গঠনের সময়ানুক্রমিক দিক হতে বিবেচনায় বাংলাদেশের মৃত্তিকার উৎপত্তি ও গঠনে তথা ভূ-প্রকৃতিকে প্রধানত তিন ভাগে ভাগ করা যেতে পারে। যেমন:
১) টারশিয়ারে যুগে গঠিত পাহাড়সমূহ
২) প্লাইস্টোসিন কালের সোপান সমূহ
৩) সাম্প্রতিক কালের প্লাবন সমভূমি 
### টারশিয়ারি যুগের গঠিত পাহাড়সমূহ
টারশিয়ারি যুগে হিমালয় পর্বত উত্থিত হওয়ার কালে এ সকল পাহাড়ি এলাকার পাদভুমি ও ভরাটকৃত গিরিখাত মূলত এদের ক্ষয়িত কণায় গঠিত এবং দির্ঘকালের প্রাকৃতিক প্রভাবে এ সকল পাহাড়ি এলাকার উচ্চতা কমছে এবং এগুলোর ক্ষয়িত অংশ সংলগ্ন এলাকা ভরাট হয়ে নতুন মৃত্তিকার সমতল ভূমি সৃষ্টি করছে। এ সকল পাহাড় বেলে পাথর, স্লেট পাথর ও কর্দমের সংমিশ্রণে গঠিত। মায়ানমারের দিক হতে গিরিজনি আলোড়নের প্রভাবে ও ধাক্কায় সম্ভবত রাঙ্গামাটি, খাগড়াছড়ি, বান্দরবান, চট্টগ্রাম, সিলেট, মৌলভীবাজার, হবিগঞ্জ এবং পাহাড়ি এলাকাগুলোর সৃষ্টি হয়। আসামের লুসাই ও মায়ানমারের আরাকান এলাকার পাহাড়ের সাথে এদের মিল দেখা যায়।

### প্লাইস্টোসিনকালে গঠিত সোপানসমূহ
অনুমান করা হয় যে, প্লাইস্টোসিস যুগের (খ্রিষ্ট জন্মের ১৫,০০০ বছর কাল পূর্ব পর্যন্ত) অন্তঃ বরফগলা পানিতে বন্যার সৃষ্টি হয়ে বাংলাদেশের উত্তর-পশ্চিমাংশে সুবিশাল বরেন্দ্রভূমি, মধ্যভাগের মধুপুর ও ভাওয়ালের গড় এবং কুমিল্লার লালমাই এর উঁচু ভূমি গঠিত হয়। এ অঞ্চলগুলোর মাটি লাল ও ধূসর এবং এগুলো সহজেই চেনা যায়।

### সাম্প্রতিককালের প্লাবন সমভূমি
বাংলাদেশের অধিকাংশ এলাকাই নদনদী ও এদের শাখা প্রশাখা বাহিত পললে গঠিত। এর আওতায় - 
ক) কুমিল্লার সমভূমি - চাঁদপুর, কুমিল্লা, ব্রাহ্মণবাড়িয়া, লক্ষীপুর, ফেনী ও হবিগঞ্জ জেলার কিছু অংশ।
খ) সিলেট অববাহিকা - সিলেট, সুনামগঞ্জ ও হবিগঞ্জ জেলার অধিকাংশ এবং কিশোরগঞ্জ ও নেত্রকোণা জেলার পূর্ব দিলের অংশ।
গ) পাদদেশীয় পললভূমি - উত্তর পশ্চিমাংশের বৃহত্তম রংপুর, দিনাজপুর জেলার কিছু অংশ হিমালয় পর্বত হতে আনীত পললে গঠিত।
ঘ) গঙ্গা, ব্রহ্মপুত্র, মেঘনা প্লাবন সমভূমি - এটি বাংলাদেশের মূল প্লাবন সমভূমি বৃহত্তর ঢাকা, কুমিল্লা, ময়মনসিংহ, টাঙ্গাইল, পাবনা, রাজশাহীর অংশবিশেষ নিয়ে এক বৃহত্তর এলাকা।
ঙ) বদ্বীপ অঞ্চলীয় সমভূমি - দক্ষিণ পশ্চিম অঞ্চল বৃহত্তম কুষ্টিয়া, যশোর,নড়াইল, ফরিদপুর, বরিশাল, পটুয়াখালী অঞ্চলের সমুদয় অংশ এবং রাজশাহী, পাবনা ও ঢাকা অঞ্চলের কিছু অংশ।
চ) চট্টগ্রামের উপকূলীয় সমভূমি - ফেনী নদী হতে কক্সবাজারের দক্ষিণ পর্যন্ত বিস্তৃত।

## তথ্যসূত্র

* Geotechnical Engineering, Text Book written by Engineer Anwar Hossain, Haque Publications

## বহিঃসংযোগ
*

বিষয়শ্রেণী:বাংলাদেশের ভূগোল
হাবিব রহমান (স্থপতি)

**হাবিব রহমান** (১৯১৫- ১৯ ডিসেম্বর 
১৯৯৫) একজন ভারতীয় স্থপতি ছিলেন, তিনি দিল্লির চিড়িয়াখানা, গান্ধীঘাট, রবীন্দ্রভবন নির্মাণের কাজে যুক্ত ছিলেন।

## জীবনী
হাবিব রহমান ১৯৩৯ সালে কলকাতায় ইঞ্জিনিয়ারিং স্নাতক ডিগ্রী পেয়েছিলেন। তিনি এম আই টিতে পড়াশোনা করেছিলেন, এবং ১৯৪৪ সালে স্থপতি বিদ্যায় স্নাতকোত্তর ডিগ্রী অর্জন করেছিলেন (প্রথম ভারতীয় যিনি এই কার্যক্রম শেষ করেছিলেন)। তিনি ১৯৪৪ থেকে ১৯৪৬ পর্যন্ত বস্টনের লরেন্স বি.অ্যানডারসন, উইলিয়াম ওয়াস্টার ওয়ালটার গ্রোপিয়াস, এবং অ্যালি জ্যাক খান আর্কিটেকচার সংস্থায় কাজ করেছিলেন।.

হাবিব রহমান কলকাতা ফিরেছিলেন ১৯৪৬ কলকাতা দাঙ্গার সময় এবং ১৯৪৭ থেকে ১৯৫৩ পর্যন্ত পশ্চিমবঙ্গ সরকারের একজন ঊধ্বতন স্থপতি ছিলেন। ১৯৫৩ সালের প্রারম্ভে নয়া দিল্লিতে হাবিব রহমান কেন্দ্রীয় পূ্র্ত দপ্তরের একজন ঊধ্বতন স্থপতি ছিলেন (এবং ১৯৭০ সালে প্রধান স্থপতি হয়েছিলেন।)।

তিনি ১৯৭৪ থেকে ১৯৭৭ পর্যন্ত দিল্লি নগরকলা বিভাগের সম্পাদক ছিলেন।  ১৯৭৭ সালে তিনি কিছু পরিকল্পনা যেমন দ্বিতীয় কনট প্লেস, নতুন দিল্লি ভবন বানানোর বিরোধিতা করেছিলেন, সেইজন্য তিনি চুক্তিটি হারিয়েছিলেন।

## অবদান

সাল ১৯৫০ থেকে ১৯৬০ র মধ্যে জওহরলাল নেহ্‌রু সরকার ভারতের স্বাধীনতা উপলক্ষেে কিছু সরকারী ভবন নির্মাণের জন্য,হাবিব রহমান সহ কতিপয় স্থপতিদের আমন্ত্রণ জানিয়েছিলেন। তিনি ১৯৪৯ সালে গান্ধীঘাট ব্যারাকপুর, নতুন সচিবালয় কলকাতা (যেটা ১৯৫৪ তে সমাপ্ত হয়েছিল), ১৯৫৪ তে ডাকভবন, রবীন্দ্রভবন ১৯৬১ সালে (অথবা ১৯৬৩), বিশ্ব স্বাস্থ্য সংস্থা ১৯৬২ সালে দিল্লিতে (যেটা জুলাই ২০১৯ ধ্বংস হয়েছিল), ১৯৭৩ সালে সর্দার প্যাটেল ভবন (ডাকভবনের বিপরীতে)এই সবগুলির নক্সা করেছিলেন।  তিনি জাতীয় চিড়িয়াখানার নক্সাও করেছিলেন এবং সেটা ১৯৫৯ সালে উদঘাটিত হয়েছিল (যেখানে অনেক ঐতিহাসিক ধ্বংসাবশেয বর্তমান,এবং সহস্রাধিক পশুপ্রজাতি বিদ্যমান)। 

তিনি আবুল কালাম আজাদ, জাকির হুসেইন (রাজনীতিবিদ) এবং ফখরুদ্দিন আলি আহমেদ স্মৃতিসৌধও নির্মাণ করেছিলেন। 

হাবিব রহমানের স্থপতি নবীন স্বাধীন ভারতের আধুনিক চিন্তাধারার প্রতিফলন। 

## গ্রন্থপঞ্জী
*এস এম আখতার, *হাবিব রহমান, দ্য আর্কিটেক্ট অফ ইনডিপেনডেন্ট ইনডিয়া*, ২০১৬ ()

## পুরস্কার
*১৯৫৫: পদ্মশ্রী
*১৯৭৪: পদ্মভূষণ
*১৯৯৫: জে কে সিমেন্ট আর্কিটেক্ট অফ দ্য ইয়ার চেয়ারম্যান্স অ্য়াওয়ার্ড ফর লাইফ অ্যাচিভমেন্ট 

## ব্যক্তিগত জীবন
তিনি একজন ধ্রুপদী নৃত্যশিল্পী, ইন্দ্রাণী রহমানকে বিবাহ করেছিলেন। 

## তথ্যসূত্র

বিষয়শ্রেণী:১৯১৫-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:২০শ শতাব্দীর ভারতীয় স্থপতি
বিষয়শ্রেণী:বিজ্ঞান ও প্রকৌশলে পদ্মভূষণ প্রাপক
বিষয়শ্রেণী:পশ্চিমবঙ্গের প্রকৌশলী
দাগিবুক কাঠঠোকরা

**দাগিবুক কাঠঠোকরা** (বৈজ্ঞানিক নাম: Picus viridanus) (ইংরেজি নাম **Streak-breasted woodpecker**) **Picidae** পরিবারের অন্তর্গত **Picus** গণের অন্তর্ভুক্ত এক প্রজাতির পাখি।
## বিস্তৃতি
দাগিবুক কাঠঠোকরা পাখিটি বাংলাদেশের দক্ষিণ-পূর্ব অঞ্চল থেকে মধ্য মালয় উপদ্বীপ পর্যন্ত পাওয়া যায়। গ্রীষ্মমণ্ডলীয় আর্দ্র নিম্নভূমির বন এবং গ্রীষ্মমণ্ডলীয় ম্যানগ্রোভ বনে এদের আবাস।

## বর্তমান অবস্থা এবং সংরক্ষণ
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় ন্যূনতম বিপদগ্রস্ত এবং চট্টগ্রাম, খুলনা, সিলেট অঞ্চলের দেখা য়ায।এটি ডোরাবুক কাঠঠোকরা নামেও পরিচিত।

## তথ্যসূত্র

বিষয়শ্রেণী:মিয়ানমারের পাখি
বিষয়শ্রেণী:১৮৪৩-এ বর্ণিত পাখি
বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
ফিতাওয়ালা কাঠঠোকরা

**ফিতাওয়ালা কাঠঠোকরা** (বৈজ্ঞানিক নাম: *Picus vittatus*) (ইংরেজি নাম **Laced woodpecker**) **Picidae** (পিসিডি) গোত্র বা পরিবারের অন্তর্গত **Picus** গণের অন্তর্ভুক্ত এক প্রজাতির পাখি।
## বিস্তৃতি
ফিতাওয়ালা কাঠঠোকরা কম্বোডিয়া, চীন, ইন্দোনেশিয়া, লাওস, মালয়েশিয়া, মায়ানমার, সিঙ্গাপুর, থাইল্যান্ড ও ভিয়েতনামের দক্ষিণ-পূর্ব এশিয়া জুড়ে দেখা যায়।

## বর্তমান অবস্থা এবং সংরক্ষণ
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।সুন্দরবন থেকে ১৯৫৮ সালে সংগৃহীত নমুনা দেখে একটি মাত্র তালিকায় পাখিটি বাংলাদেশের পাখি বলে ধারণা করা হলেও পরে নমুনাটি দাগিবুক কাঠঠোকরা হিসেবে শনাক্ত করা হয়েছে।

## চিত্রশালা

Laced Woodpecker.ogg
Laced Woodpecker.jpg


## তথ্যসূত্র

বিষয়শ্রেণী:কম্বোডিয়ার পাখি
বিষয়শ্রেণী:চীনের পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:লাওসের পাখি
বিষয়শ্রেণী:মালয়েশিয়ার পাখি
বিষয়শ্রেণী:সিঙ্গাপুরের পাখি
বিষয়শ্রেণী:থাইল্যান্ডের পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:১৮১৮-এ বর্ণিত পাখি
পঙ্কজ দত্ত

**পঙ্কজ দত্ত **()  ( জন্ম- ৭ এপ্রিল, ১৯১৫ - মৃত্যু - ২৭ ফেব্রুয়ারি, ১৯৮৭) একজন খ্যাতনামা চলচ্চিত্র সাংবাদিক  ।  

## সংক্ষিপ্ত জীবনী

পঙ্কজ দত্তের জন্ম দক্ষিণ ২৪ পরগণা জেলার বোড়ালে। পিতার নাম জ্যোতিষচন্দ্র দত্ত । ১৯৩২ খ্রিস্টাব্দে ম্যাট্রিক পাশ করার আগেই ১৯৩০ খ্রিস্টাব্দে অবনী বসু সম্পাদিত 'চিত্রপঞ্জী' পত্রিকায় চলচ্চিত্র বিষয়ে প্রবন্ধ লেখেন। ১৯৩১ - ৩২ খ্রিস্টাব্দে 'চিত্রলেখা' পত্রিকার  সহযোগী সম্পাদক নিযুক্ত হন। ১৯৪১ খ্রিস্টাব্দে আনন্দবাজার পত্রিকাগোষ্ঠীর সঙ্গে যোগ দেন। স্বাধীন প্রতিবেদক হিসাবে 'দেশ' পত্রিকায় 'রঙ্গজগৎ' বিভাগে লিখতেন। এই পত্রিকার 'পাঁচমিশেলি' বিভাগটির সূত্রপাত করেন 'শ্রীপঞ্চক' ছদ্মনামে । ১৯৫৬ খ্রিস্টাব্দে এই বিভাগের ভারপ্রাপ্ত সম্পাদক হন। এই সময় বেনামে 'বেঙ্গল মোশন পিকচার্স জার্নাল' সম্পাদনা এবং 'গ্যালাক্সি' নামে চিত্রতারকাদের বিষয়ে একটি ইংরেজি গ্রন্থ প্রকাশ করেন। চলচ্চিত্র সমালোচনার এক ধারাও প্রবর্তন করেন তিনি 'শৌভিক' ছদ্মনামে । ১৯৪১ - ৪৬ খ্রিস্টাব্দে 'রক্সি' ও 'প্যারাডাইস' সিনেমার ম্যানেজার ও প্রচারসচিব এবং ১৯৪৬ - ৪৮ খ্রিস্টাব্দে ন্যাশনাল সাউন্ড স্টুডিয়োর ম্যানেজার এবং বেঙ্গল জার্নালিস্টস অ্যাসোসিয়েশনের প্রতিষ্ঠাতা সদস্য ছিলেন। ১৯৮৭ খ্রিস্টাব্দে ২৭ শে ফেব্রুয়ারি ৭২ বৎসর বয়সে কলকাতার প্রয়াত হন ।

## তথ্যসূত্র
আদনান আল রাজীব

**আদনান আল রাজীব** একজন বাংলাদেশী পরিচালক, প্রযোজক এবং চিত্রনাট্যকার। তিনি বেশিরভাগ টেলিভিশন বিজ্ঞাপন পরিচালনার জন্য পরিচিত। কিছু আলোচিত টেলিভিশন নাটকও করেছেন।

১৯৮৭ সালের ১১ মে জন্মগ্রহণকারী আদনান ভারতের পশ্চিমবঙ্গ থেকে পড়াশোনা শেষ করেন। বাংলাদেশে প্রত্যাবর্তনের সময়, তার সাথে ভাগ্যক্রমে একজন প্রখ্যাত বাংলাদেশী পরিচালক মোস্তফা সরয়ার ফারুকির সাথে পরিচয় হয়, যিনি একটি পুরান ও সফল প্রযোজনা বাড়ি ছবিয়ালের প্রতিষ্ঠাতাও ছিলেন। আদনান ফারুকির সহকারী পরিচালক হিসাবে ছবিয়ালে যোগদান করেছিলেন। দিকনির্দেশনা শিখতে শিখে তিনি বেশ কয়েক বছর অতিবাহিত করেছিলেন এবং পরবর্তীতে তার নিজের প্রযোজনা ঘর "রানআউট ফিল্মস" প্রতিষ্ঠার দিকে এগিয়ে যায়। আদনানের নেতৃত্বে রানআউট এখন বাংলাদেশের একটি বড় প্রযোজনা ঘরে পরিণত হয়েছে। আদনান আল রাজীব ইউনিলিভার, ওড়সকম, এক্সপ্রেস মানি, টেলিনোর, এক্সিয়াটা, এয়ারটেল, গ্ল্যাক্সোস্মিথকলাইন, এলজি, এবং স্যামসুর মতো ব্র্যান্ডের জন্য শতাধিক টেলিভিশন বিজ্ঞাপন করেছেন।

টিভি বিজ্ঞাপন ছাড়াও আদনান টেলিভিশন কথাসাহিত্যিক পরিচালনা করেছেন। তাঁর টিভি নাটক অনেক, *অল টাইম দৌড়ের উপর* ও *বিকাল বেলার পাখি* উল্লেখযোগ্য।

২০২৫ সালে তাঁর পরিচালিত স্বল্পদৈর্ঘ্য সিনেমা ‘আলী’ কান চলচ্চিত্র উৎসবের স্বল্পদৈর্ঘ্য চলচ্চিত্র শাখার স্পেশাল মেনশন বিভাগে পুরস্কার জিতে নেয়।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশী চলচ্চিত্র প্রযোজক
বিষয়শ্রেণী:বাংলাদেশী পরিচালক
বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:বাংলাদেশী পুরুষ চিত্রনাট্যকার
বিষয়শ্রেণী:বাংলাদেশী চিত্রনাট্যকার
বিষয়শ্রেণী:টাঙ্গাইল জেলার ব্যক্তি
কৃষিবিজ্ঞান

**কৃষি বিজ্ঞান** বা **কৃষিগত বিজ্ঞান** জীববিজ্ঞানের একটি বিস্তৃত বহু-বিভাগীয় ক্ষেত্র যা সঠিক, প্রাকৃতিক, অর্থনৈতিক এবং সামাজিক বিজ্ঞানের অংশগুলিকে ধারণ করে যেগুলো কৃষিকাজের অনুশীলন এবং উপলব্ধির জন্য ব্যবহৃত হয়। পশু চিকিৎসা বিজ্ঞান, তবে প্রাণী বিজ্ঞান নয়, প্রায়শই এই সংজ্ঞা থেকে বাদ থাকে। কৃষি বিজ্ঞান, খাদ্য এবং তন্তু উৎপাদন এবং প্রক্রিয়াকরণের সাথে সম্পর্কিত বিজ্ঞান। এর মধ্যে রয়েছে মাটি চাষ, ফসল চাষ ও শস্য সংগ্রহ, প্রাণী প্রজনন এবং মানুষের ব্যবহারের জন্য উদ্ভিদ এবং প্রাণীজাতীয় পণ্য প্রক্রিয়াজাতকরণের প্রযুক্তি অন্তর্ভুক্ত।

## ইতিহাস
অষ্টাদশ শতাব্দীতে, জোহান ফ্রিডরিখ মায়ার সার হিসাবে জিপসাম (হাইড্রেটেড ক্যালসিয়াম ফসফেট) ব্যবহারের জন্য পরীক্ষা-নিরীক্ষা চালিয়েছিলেন।

১৮৩৩ সালে জন বনেট লয়েস এবং জোসেফ হেনরি গিলবার্ট ইংল্যান্ডের রথমেস্টেড রিসার্চ স্টেশনে দীর্ঘমেয়াদী মাঠের পরীক্ষার একটি সেট শুরু করেছিলেন; সেগুলির মধ্যে কিছু এখনও প্রচলিত রয়েছে।

মার্কিন যুক্তরাষ্ট্রে, কৃষির্কার্যে এক বৈজ্ঞানিক বিপ্লব ১৮৮৭ সালের হ্যাচ আইনের মাধ্যমে শুরু হয়েছিল, যা "কৃষি বিজ্ঞান" শব্দটি ব্যবহার করে। প্রাথমিকভাবে কৃত্রিম সারের উপাদানগুলি জানার জন্য কৃষকদের আগ্রহ নিয়ে হ্যাচ আইনের প্রচলন ঘটেছিল। ১৯১৭ সালের স্মিথ-হিউজ আইন কৃষিক্ষেত্রকে তার বৃত্তিমূলক মূল্যে ফিরিয়ে এনেছিল, তবে এর মাধ্যমে বৈজ্ঞানিক ভিত্তি তৈরি হয়েছিল। ১৯০৬ সালের পরে, মার্কিন যুক্তরাষ্ট্রে কৃষি গবেষণায় প্রকাশ্য ব্যয় পরবর্তী ৪৪ বছরের জন্য ব্যক্তিগত ব্যয়কে ছাড়িয়ে যায়।

## তথ্যসূত্র

## সূত্র
* 
*
* 

## বহিঃসংযোগ
* Consultative Group on International Agricultural Research (CGIAR)
* Agricultural Research Service
* Indian Council of Agricultural Research
* International Institute of Tropical Agriculture
* International Livestock Research Institute
* The National Agricultural Library (NAL)  - The most comprehensive agricultural library in the world.
* Crop Science Society of America
* American Society of Agronomy
* Soil Science Society of America
* Agricultural Science Researchers, Jobs and Discussions
*Information System for Agriculture and Food Research
*South Dakota Agricultural Laboratories
*NMSU Department of Entomology Plant Pathology and Weed Science
*UP Agriculture 
*Bihar Agriculture 

বিষয়শ্রেণী:কৃষিবিদ্যা
বিজ্ঞান
বিষয়শ্রেণী:মূল বিষয়ের নিবন্ধ
বিষয়শ্রেণী:কৃষিবিজ্ঞান
নাগশংকর মন্দির

**নাগশংকর মন্দির** আসাম-এর শোণিতপুর জেলাত অবস্থিত একটি ঐতিহ্যমণ্ডিত শিব মন্দির। শোণিতপুর জেলার প্রধান শৈব পীঠস্থানসমূহের মধ্যে নাগশংকর মন্দির অন্যতম। দৈনিক যথা রীতি এই মন্দিরে পূজা-অর্চনা করা হয়। মন্দিরটির নামে এই অঞ্চলটির নামও নাগশংকর হয়েছে। শোণিতপুর জেলার সদর শহর তেজপুর থেকে নাগশংকর মন্দিরের দূরত্ব ৫৮ কিলোমিটার। ৫২ নং জাতীয় সড়ক থেকে দক্ষিণে এক কিলোমিটার ভিতরে নাগ শঙ্কর মন্দিরের অবস্থান। যোগাযোগের সু-ব্যবস্থার জন্য এই মন্দিরে বছরে বার মাস ভক্তের ভিড় পরিলক্ষিত হয়। মন্দির চৌহদ্দিতে অবস্থিত একটি প্রকাণ্ড জলাশয়ে থাকা শতায়ু গরকা মাছগুলিও মন্দিরটির পর্যটন ব্যবস্থায় অবদান যুগিয়েছে। শিবের সহচর বলে গণ্য করা এই মাছগুলিকে প্রতিদিনে মন্দিরের প্রসাদ এবং ভোগ অর্পণ করা হয়। দর্শনার্থীরাও মাছগুলিকে প্রসাদ দেওয়া পরিলক্ষিত করে। বর্তমানে মন্দিরের সৌন্দর্য বৃদ্ধির ক্ষেত্রে মন্দির পরিচালনা সমিতি বিশেষ উদ্যোগ হাতে নিয়েছে। বিলুপ্তপ্রায় প্রজাতির মাছসমূহের সংরক্ষণের জন্য প্রকৃতিপ্রেমী স্বেচ্ছাসেবী সংগঠনর সহযোগিতায় এই মন্দিরে বিশেষ ব্যবস্থা হাতে নেওয়া হয়েছে। আসামের চারিদিকের বিভিন্ন স্থানের যাত্রীর দৈনিক এই মন্দিরে সমাগম হয়। প্রতি বছরে শিবরাত্রি এবং বহাগের গোঁসাই বিহুতে এই মন্দিরে বড়ো মেলা অনুষ্ঠিত করা হয়।

## নাগশংকর মন্দিরের ইতিহাস এবং কিংবদন্তি:
মন্দিরটির উৎপত্তির কিংবদন্তি অনুসারে ভগবান বিষ্ণুর খণ্ডিত করা দেবী সতীর নাভি অংশ এই মন্দিরে পড়েছিল। এই নাভি অংশ পড়া স্থানে শিবলিঙ্গ স্থাপন করে পরবর্তী সময় মন্দির স্থাপন করা হয়। অন্য এক কিংবদন্তি অনুসারে শোণিতপুরে রাজত্ব করা বাণাসুর বিশ্বনাথে দ্বিতীয় কাশী স্থাপন করতে চান এবং সেইজন্য ১০০০ শিবলিঙ্গ স্থাপন করেছিলেন। পরে মহাদেব দ্বিতীয় কাশী পরিদর্শন করতে এসে একটি শিবলিঙ্গ কম দেখতে পান এবং মনের দুঃখে শুয়ে পড়ায় এই স্থানে মহাদেবের নাভি স্পর্শ হয়। পরে এই স্থানে শিবলিঙ্গ স্থাপন করে পূজা-অর্চনা করে আসা হয়েছে। অন্য এক জনশ্রুতি মতে পাণ্ডবদের পুরোহিত ধৌম্য মুণি এই নাভিচিহ্নতে শিবের আরাধনা করেছিলেন। পাণ্ডবরা অজ্ঞাতবাসের কালে ধৌম্য মুনিকে সাথে পান এবং তাঁদের পুরোহিত হিসাবে সাথে নিয়ে যান। তার পর থেকে অনেকদিন পর্যন্ত এই স্থানে পূজা-অর্চনা লোপ পায়। খ্রিস্টিয় চতুর্থ শতকের আগভাগে জিতারী বংশের রাজা প্রতাপ সিংহ এই মন্দিরের পুনরুদ্ধার করেন। সেই শতকের শেষভাগে নাগশংকর বা নগাক্ষ রাজা এই মন্দিরে নিয়মিত পূজা অর্চনা করেছিলেন বলে জানা যায়। রাজা নগাক্ষ এই মন্দিরের প্রধান পৃষ্ঠপোষক ছিলেন। এই রাজার পরে পুনরায় অনেক বছর পর্যন্ত এই মন্দিরের পূজা-সেবা বন্ধ হয়ে পড়ে। এরপরে আহোম স্বর্গদেউ চুচেনফা ১৪৮০ খ্রিস্টাব্দে এই মন্দিরের পুনরায় নির্মাণ করেন এবং মন্দিরের নামে দেবোত্তর জমি ৮৩৩ বিঘা দান করেন। এই মন্দিরের মধ্যে গহ্বরের জলে শিবলিঙ্গ স্থাপন করা আছে। তদুপরি বিষ্ণুমূর্তি, যোনিকুণ্ড, শালগ্রামের মূর্তি স্থাপন করা আছে। নাগশংকর মন্দিরে পূজা-অর্চনা করে অভীষ্ট সিদ্ধি হয় বলে জনমানসে দৃঢ় বিশ্বাস আছে।

## তথ্যসূত্র:

## বহিঃসংযোগ
* 

বিষয়শ্রেণী:শোণিতপুর জেলা
বিষয়শ্রেণী:আসামের ধর্মীয় স্থান
বিষয়শ্রেণী:হিন্দু মন্দির
আলু টিক্কি

**আলু টিক্কি** ভারতীয় উপমহাদেশ থেকে উদ্ভূত একটি জলখাবার; উত্তর ভারত, পাকিস্তান এবং বাংলাদেশে, এটি সিদ্ধ আলু, মটর এবং বিভিন্ন তরকারি মসলা দিয়ে তৈরি করা হয়। হিন্দি এবং মারাঠি ভাষায় "টিক্কি" শব্দের অর্থ বোঝায় একটি ছোট কাটলেট বা চপ। এটি গরম পরিবেশন করা হয় এবং সাথে চাটনি, তেঁতুল ও ধনিয়া-পুদিনা সস এবং কখনও কখনও দই অথবা ছোলা দেওয়া হয়। এটি একটি নিরামিষ বিকল্প খাবার।

## প্রকারভেদ
220px|থাম্ব|রেস্তোরাঁয় পরিবেশিত আলু টিক্কি

ভারতের মুম্বাইয়ে আলু টিক্কির একটি জনপ্রিয় সংস্করণ রয়েছে যা মশলাদার তরকারি এবং বিভিন্ন চাটনি দিয়ে পরিবেশন করা হয়। একে "রাগদা প্যাটিস" বলা হয় এবং শহর জুড়ে এবং বিশেষত চৌপট্টি সৈকতে বিভিন্ন চাটের দোকানে খাবারটি বিক্রি হয়।

আলু টিক্কি ধনিয়া, মটর এবং মশলা মিশ্রিত, এটির আলু প্যাটিগুলি তেলে গভীর ভাজা হয়। কিছু উত্তর ভারতীয় ধাবা বা ক্যাফে ধাঁচের খাবারের দোকানে বনরুটির ভেতর আলু টিক্কি দিয়ে স্যান্ডউইচ তৈরি করা হয়। যুক্তরাজ্যে নিরামিষ টিক্কি বিভিন্ন খাবারের দোকানে পাওয়া যায়। এটি পূর্ব মিডল্যান্ডস অঞ্চলে খুবই জনপ্রিয়।

ভাষা এবং সংস্কৃতিভেদে এটি সমগ্র ভারত অঞ্চল জুড়েই খুঁজে পাওয়া যায়। তবে অঞ্চলভেদে এর "ভিন্নতা" লক্ষণীয়ভাবে বিদ্যমান। উদাহরণস্বরূপ, মুম্বইয়ে আলু টিক্কি মূলত স্থানীয়ভাবে উত্থিত মশলা যেমন হলুদ দিয়ে তৈরি হয়, অপরদিকে বেঙ্গালুরুতে এর তাৎপর্য হল এতে ধনিয়ার মসলা বেশি দেওয়া হয়। দিল্লির উত্তরপ্রদেশ আলু টিক্কি ও অন্যান্য চাটের জন্য পরিচিত।

## প্রস্তুতপ্রণালী
220px|থাম্ব|সস এবং সালাদের সাথে আলু টিক্কি

#### উপকরণ
* আলু - ৪টি
* পেঁয়াজ -২টি
* আদা - এক টুকরো (১ ইঞ্চি মাপের)
* কাঁচা মরিচ - ৪টি
* ধনিয়া পাতা - আধ মুঠো
* ভাজা জিরা গুঁড়ো - আধ চা চামচ
* কড়াইশুঁটি - আধ মুঠো
* চাট মশলা - ১ চা চামচ
* আমচুর পাউডার - ১ চা চামচ
* মরিচ গুঁড়ো - আধ চা চামচ
* পাতি লেবু - ১টি
* তেল - ৩ চা চামচ

#### প্রণালী
আলু ও কড়াইশুঁটি আলাদা আলাদা করে সেদ্ধ করে নেয়া হয়। একটি বড় বাটিতে আলু সেদ্ধ, কড়াইশুঁটি, পেঁয়াজ কুঁচি, আদা বাটা, কাঁচা মরিচ কুঁচি, ধনিয়া পাতা কুঁচি, ভাজা জিরা গুঁড়ো, মরিচ গুঁড়ো, পাতি লেবুর রস, চাট মশলা ও আমচুর গুঁড়ো একসঙ্গে ভাল করে মাখা হয়। তারপর সেই মিশ্রণ থেকে অল্প অল্প করে নিয়ে গোল গোল চ্যাপ্টা আকার করে আলু টিক্কি তৈরি করা হয়। এবার ননস্টিক তাওয়ায় তেল গরম করে আলুর টিক্কিগুলো এক এক করে তেলে দেওয়া হয় ও দু’পিঠ লালচে করে ভাঁজা হয়। তারপর বিভিন্ন উপকরণ দিয়ে পরিবেশন করা হয়।

## আরো দেখুন
* আলুর দম
* বান কাবাব
* ছোলা ভাটোরা

## তথ্যসূত্র

## বহিঃসংযোগ

বিষয়শ্রেণী:হিন্দি শব্দ ও বাক্যাংশ
বিষয়শ্রেণী:উত্তরপ্রদেশী রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:ভারতীয় ঝটপট খাবার
বিষয়শ্রেণী:ভারতীয় হালকা জলখাবার
বিষয়শ্রেণী:ভারতীয় রন্ধনশৈলী
বিষয়শ্রেণী:আলুর পদ
বিষয়শ্রেণী:ডুবোতেলে ভাজা খাবার